**IODGOVORI NA**

**POBUDE IN VPRAŠANJA**

**podana na 16. redni seji Občinskega sveta Občine Prevalje, ki je bila dne 29. septembra 2016.**

Občinski svetnik Rafael Škufca je podal naslednjo:

|  |
| --- |
| POBUDO:1. Na Občinsko upravo Občine Prevalje apelira, da preveri, kako je s plačevanjem odvoza smeti, v kolikor ima oseba hkrati stalno prebivališče na Prevaljah in začasno prebivališče v drugem kraju (predvsem dijaki in študenti). Skrbi ga, da se za to osebo plačuje preveč.

***ODGOVOR:*** ***JKP Log skladno s sklepom Občinskih svetov občin Mežiške doline obračunava osebam z začasnim prebivališčem (dijaki, študenti,…) polovico cene odvoza odpadkov na naslovu, kjer imajo le-ti stalno prebivališče. Če želijo upravičenci uveljavljati to olajšavo, morajo dokazilo o začasnem prebivališču dostaviti na JKP Log. Po pridobljenih informacijah velja takšna praksa v vseh občinah Koroške regije.***  |

Občinski svetnik Andrej Stermec je podal naslednji:

|  |
| --- |
| POBUDI:1. Apelira na občinsko upravo, da obvesti Koratur, kot prevoznika šoloobveznih otrok, da ne ustavljajo sredi glavne ceste, kjer ni avtobusnih postajališč, saj je to smrtno nevarno početje, ki ogroža naše otroke.

***ODGOVOR:*** ***Pobuda je bila posredovana odgovornim osebam v podjetju Koratur.***1. Izrazi nezadovoljstvo s kulturnimi društvi, ki brezplačno koristijo dvorano Družbenega doma in druge javne površine, saj imajo vedno večje zahteve. Ne zdi se mu prav, da zahtevajo pripravo dvorane od hišnikov, ki so zaposlenih na občini. Predlaga, da v kolikor mora hišnik pripraviti dvorano oz. druge javne površine, je potrebno to kulturnemu društvu obračunati, v nasprotnem primeru naj si vsa društva pripravijo dvorano in druge javne površine sama.

***ODGOVOR:******V pogodbe, ki jih imamo sklenjene z društvi, bomo vstavili določbe, ki bodo uredile zadevno problematiko.*** |

Občinska svetnica Marija Šušel je podala naslednje:

|  |
| --- |
| VPRAŠANJE:1. Ker se kmalu spet bliža zima, jo zanima, kdaj se bo na cesti na Glavarstvu uredila ograja, ki jim je bila obljubljena že v lanskem letu?

***ODGOVOR:*** ***Odbojna cestna ograja je postavljena.*** |

Občinski svetnik Štefan Peršak je podal naslednjo:

|  |
| --- |
| POBUDO:1. Pobudo poda v imenu poslanske skupine Delamo za Občino Prevalje, in sicer želijo, da se razmisli o morebitni prestavitvi zunanjega fitnesa v Športnem parku Ugasle peči na drugo primerno lokacijo.

***ODGOVOR:*** ***Fitnes naprave uporabljajo različne skupine občanov – otroci, starejši, aktivni in rekreacijski športniki, naključni obiskovalci, športna društva, učenci, dijaki… Ker je vso zainteresirano javnost nemogoče vključiti v proces oblikovanja mnenja, smo pobudo posredovali Komisiji za šport s prošnjo, da se do nje opredeli.***  |

Občinska svetnica Hedvika Gorenšek je podala naslednje:

|  |
| --- |
| VPRAŠANJE:1. Zanima jo, ali se bo cesta na Lešah sanirala še letos ali je to predvideno za prihodnje leto?

***ODGOVOR:*** ***Cesta na Lešah se bo kot prioritetno uredila v naslednjem letu, ko dobimo tudi sklep države o sofinanciranju obnove poškodovane lokalne infrastrukture oz. sanacije po neurju za leto 2016.***POBUDO:1. Podpre idejo, da se bi postavil nadstrešek nad vhodom v Zdravstveno postajo Prevalje.
 |

Občinski svetnik Bogdan Pupavac je podal naslednje:

|  |
| --- |
| POBUDE:1. Predlaga, da se uredi še otroško igrišče na Perzonalih, saj je tam edini del Prevalj, kjer otroškega igrišča še nimajo.

***ODGOVOR:*** ***Pobudo bomo dali v plan za ureditev otroških igrišč v prihodnjih letih.***1. Pove, da je pri hudih neurjih zalito celo Prevalje, opozori pa, da je ob vsakem večjem nalivu, ko na Prevaljah ni posebnosti, zalito območje za stanovanjskimi bloki na Trgu 3a, 3b, 3c in 3d, saj jim zalije vse kleti in pritlična stanovanja. Predlaga, da se prime prouči in razmisli, kako ukrepati.

***ODGOVOR:*** ***Z JKP bomo preverili situacijo na terenu in po pregledu ter njihovih tehničnih rešitvah pristopili k izboljšanju zadeve, v kolikor je problem na javni kanalizaciji, v kolikor s bo ugotovilo, da je problem hišni priključek, bodo morali etažni lastniki pristopiti k ureditvi le tega.***1. Poda pobudo, da se postavi dodaten koš za pasje iztrebke na območju železniške postaje na Prevaljah.

***ODGOVOR:*** ***Pobuda je bila realizirana.*** |

Občinski svetnik Maks Pučelj je podal naslednje:

|  |
| --- |
| POBUDE:1. Podpre pobudo Andreja Stermeca, da se opozori voznike Koraturja, da naj ne ustavljajo avtobusa na nevarnih odsekih in na mestih, ki niso predvidena kot avtobusna postajališča.
2. Poda pobudo, da bi bilo smiselno razmisliti o kakšnem dodatnem prehodu za pešce na območju od Poljane do OŠ Holmec.

***ODGOVOR:*** ***Pobuda za ureditev prehoda za pešce je bila že večkrat s strani občine in policije posredovana na pristojno ministrstvo.***1. Daje pobudo, da se uredi videz na območju mejnega prehoda, saj trenutno le-ta izgleda neurejeno in zapuščeno.

***ODGOVOR:*** ***Občina Prevalje se zaveda tega problema. Mejni prehod in pripadajoča zemljišča so v lasti države in občina neposredno ne more vplivati na urejenost. Smo pa v letošnjem letu obnovili kovinsko tablo »Dobrodošli v Občini Prevalje« (med mejnim prehodom in gostiščem) ter od RRA zahtevali, da obnovijo razpadajočo tablo »Koroška«, saj je del regijskega projekta***.  |

Občinski svetnik Ivan Backovič je podal naslednje:

|  |
| --- |
| POBUDO:1. Želi si postavitev dodatnih javnih klopc ob sprehajalni poti Ob Meži, da bi bila pot lažja za starejše ljudi, saj se trenutno nimajo kje usesti in odpočiti.

***ODGOVOR:*** ***Postavitev dodatnih klopi bomo uredili še letos.*** |

Občinski svetnik Aleksander Ristič je podal naslednji:

|  |
| --- |
| VPRAŠANJI:1. Zanima ga, zakaj še nihče ni ukrepal glede odlagališča na železniški postaji? Meni, da odlagališče meče slabo luč na Prevalje in bi ga bilo potrebno odpraviti v najkrajšem možnem času.

***ODGOVOR:******Zemljišče ni v lasti Občine Prevalje. Kljub temu bo na lastnika zemljišča s strani občine posredovan poziv o ureditvi zadev.***1. Sprašuje, ali je možno, da se pasje vrečke pogosteje nameščajo v WC-HOW-e.

***ODGOVOR:*** ***Vrečke za WC-HOW-e se nameščajo tedensko.*** |